stanford-oval/wikipedia huggingface dataset:
Yhdysvaltain avoin tennisturnaus 1999
Sijoitetut pelaajat

| --- | --- |
 Miesten kaksinpeli -   Andre Agassi (mestari)   Jevgeni Kafelnikov (välierät)   Patrick Rafter (1. kierros)   Gustavo Kuerten (puolivälierät)   Tim Henman (1. kierros)   Todd Martin (loppuottelu)   Carlos Moyà (2. kierros)   Greg Rusedski (4. kierros)   Marcelo Ríos (4. kierros)  -   Richard Krajicek (puolivälierät)   Àlex Corretja (1. kierros)   Tommy Haas (4. kierros)   Nicolas Kiefer (3. kierros)   Nicolás Lapentti (2. kierros)   Félix Mantilla (1. kierros) :  Naisten kaksinpeli  Martina Hingis (loppuottelu)   Lindsay Davenport (välierät)   Venus Williams (välierät)   Monica Seles (puolivälierät)   Mary Pierce (puolivälierät)   Amanda Coetzer (1. kierros)   Serena Williams (mestari)   Jana Novotná (3. kierros)   Julie Halard-Decugis (4. kierros)   Arantxa Sánchez Vicario (4. kierros)   Nathalie Tauziat (3. kierros)   Barbara Schett (puolivälierät)   Dominique Van Roost (3. kierros)   Sandrine Testud (2. kierros)   Amélie Mauresmo (4. kierros)   Conchita Martínez (4. kierros)
Loppuottelut > Miesten kaksinpeli

Andre Agassi –  Todd Martin 6–4, 6–7, 6–7, 6–3, 6–2
Loppuottelut > Naisten kaksinpeli

Serena Williams –  Martina Hingis 6–3, 7–6
Loppuottelut > Miesten nelinpeli

Sébastien Lareau /  Alex O'Brien –  Mahesh Bhupathi /  Leander Paes 7–6, 6–4
Loppuottelut > Naisten nelinpeli

Serena Williams /  Venus Williams –  Chanda Rubin /  Sandrine Testud 4–6, 6–1, 6–4
Loppuottelut > Sekanelinpeli

Ai Sugiyama /  Mahesh Bhupathi –  Kimberly Po /  Donald Johnson 6–4, 6–4
Kiinalainen unelma

Xi Jinping
Kiinalainen unelma on Kiinan presidentin Xi Jinpingin keksimä käsite. Käsitteellä voidaan tarkoittaa monenlaisia asioita. Jinping on itse peräänkuuluttanut kiinalaisen yhteiskunnan uudistamista ja voimistamista unohtamatta kiinalaistyylisen sosialismin jatkuvuutta. Jotkut ovat kritisoineet käsitettä juuri sen monitulkinnallisuuden vuoksi. On myös pelätty, että Kiinan ulkopoliittinen toiminta muuttuisi aggressiivisemmaksi ”kiinalaisen unelman” tavoittelun myötä. Toiset näkevät yhtymäkohtia amerikkalaisen unelman käsitteeseen, jossa yksilöt parantavat elintasoaan omalla yritteliäisyydellään. Jinping on verrannut "kiinalaista unelmaa" ”amerikkalaiseen unelmaan”. Toisaalta on sanottu, että ”käsitteet eivät ole verrattavissa, koska Kiinassa korostetaan valtion roolia toisin kuin Yhdysvalloissa, jossa valtioon suhtaudutaan kriittisemmin. Siten ”kiinalainen unelma” tarkoittaisi kansallista unelmaa siinä missä ”amerikkalainen unelma” tarkoittaa yksilön unelmaa. Jinpingin mukaan kansainvälinen pelikenttä tulisi käsitteen myötä muuttumaan ja tulevaisuudessa kansainvälisen yhteisön pelisäännöt tultaisiin sopimaan yhteistyössä teollisuusmaiden ja kehitysmaiden kanssa.
Kenshi

Kenshi Mortal Kombat: Deception -pelissä.
Kenshi Takahashi on kuvitteellinen henkilö Mortal Kombat -tappelupelisarjassa.
Vuorilampi (Mäntyharju, Hietaniemi)

| Vuorilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°21′25″N, 26°37′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Lippulampeen 
Järvinumero:  14.915.1.025
Mittaustietoja
Pinnankorkeus:  108 m  
Pituus:  1 km  
Leveys:  170 m  
Rantaviiva:  2,093 km  
Pinta-ala:  7,252 ha  
Saaria:  ei saaria 
 fiVuorilampi 
Vuorilampi  on Etelä-Savossa Mäntyharjulla  Hietaniemen lähellä sijaitseva lampi.
Maantietoa

Lampi on 1,0 kilometriä pitkä, 170 metriä leveä, ja sen pinta-ala on 7,3 hehtaaria. Lammella ei ole kartan mukaan saaria.  Sen rantaviivan pituus on 2,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Lammen vedenpinnan korkeus on 108 metriä mpy.
Kem

Kem tai KEM voi tarkoittaa:
Erisnimenä

Vienan Kemijoen venäjänkielinen nimi
Vienan Kemin venäjänkielinen nimi
Kem, R&B-artisti sekä entinen malli ja nykyinen taidemaalari sekä runoilija.
Kem, kylä Venäjällä.
Kem, kraatteri Marsissa.
Lyhenteenä

Kem, kerrosala, kerrosneliömetri
Kem, Kemin rautatieaseman liikennepaikkalyhenne.
KEM, King Edward Mine Cornwallissa Englannissa.
KEM, Kemi-Tornion lentoaseman IATA-lentoasemakoodi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kem”, voi hakea sivunnimihaulla, laajalla sivunnimihaulla tai tekstihaulla.
Kemal Derviş

Kemal Derviş
Kemal Derviş (10. tammikuuta 1949 Istanbul – 8. toukokuuta 2023) oli turkkilainen taloustieteilijä ja poliitikko, joka toimi 2005–2009 Yhdistyneiden kansakuntien kehitysohjelman johtajana. Hän oli sitä ennen Turkin valtiovarainministerinä ja oli luomassa kolmivuotisen toipumisohjelman, joka auttoi Turkin taloutta toipumaan.
Elämäkerta

Dervişin isä oli turkkilainen ja äiti saksalainen. Derviş suoritti taloustieteiden maisterintutkinnon London School of Economicsissa 1970, ja tohtoriksi hän valmistui 1973 Princetonin yliopistossa Yhdysvalloissa.
Derviş työskenteli 1977–2001 Maailmanpankissa. Hän toimi siellä useissa eri tehtävissä, kuten Lähi-idän ja Pohjois-Afrikan toimintojen varajohtajana sekä köyhyyden vähentämisen ja taloushallinnon osaston varajohtajana.
Derviş jätti Maailmanpankin, kun Turkin pääministeri Bülent Ecevit pyysi hänet Turkin valtiovarainministeriksi. Turkki kärsi tuolloin vakavista taloudellisista ongelmista, ja Derviş sai laajennetut oikeudet niiden hoitamiseksi. Hänellä oli lupa tehdä laajoja taloudellisia uudistuksia yhteistyössä Kansainvälisen valuuttarahaston kanssa. Dervişin toimet johtivat nopeaan talouskasvuun ja inflaation merkittävään pienemiseen. Hän jätti ministerinpaikan jo elokuussa 2022, ja hänet valittiin myöhemmin samana vuonna opposition tasavaltalaisen kansanpuolueen listoilta kansalliskokoukseen.
YK:n pääsihteeri Kofi Annan nimitti Dervişin UNDP:n johtajaksi 26. huhtikuuta 2005, ja tämä aloitti nelivuotisen toimikautensa 15. elokuuta. Hän oli myös YK:n uudistamistoimikunnan johtaja. Toimikuntaan kuuluivat kehitystyön parissa toimivien YK:n rahastojen, ohjelmien ja osastojen piirissä työskentelevät johtajat. Hän oli myös ehdokkaana YK:n pääsihteeriksi.
Dervişin keskeisimpiä aiheita UNDP:n johdossa olivat valtioiden tukeminen köyhyyden vastaisissa toimissa, kriiseistä selviytymisessä ja ilmaston lämpenemisen vastaan taistelussa sekä YK:n kehitysohjelmien uudelleen järjestäminen ja YK:n vuosituhattavoitteiden edistäminen. Derviş toimi UNDP:n johdossa vuoteen 2009, eikä hän hakenut jatkokaudelle.
Uransa lopun ajan Derviş toimi erilaisissa ajatushautomoissa ja luennoitsi useissa yliopistoissa. Hän oli 2009–2017 Brookings-instituutin maailmantalous ja -kehitysohjelman varajohtaja.
Katolinen kirkko Mauritiuksella

Katolinen kirkko Mauritiuksella  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Organisaatio ja jäsenmäärä

Katolinen kirkko Mauritiuksella on jakautunut kahteen hiippakuntaan, joihin kuului vuoden 2017 lopussa yhteensä 44 seurakuntaa. Tuolloin katolisia oli maassa noin 368 000, 28,1% väestöstä.
| Hiippakunta | Jäsenmäärä | Osuus alueen väestöstä | Lähde |
| --- | --- | --- | --- |
| Port-Louisin hiippakunta | 327 600 (2016) | 26% (2016) |  |
| Rodriguesin apostolinen vikariaatti | 38 714 (2017) | 91,3% (2017) |  |
Kill Bill

Kill Bill on Quentin Tarantinon käsikirjoittama ja ohjaama kaksiosainen toimintaelokuva. Sen osat ovat
Kill Bill: Volume 1 (2003)
Kill Bill: Volume 2 (2004)
Kazakstanin demokraattinen puolue Ak Žol

| Kazakstanin demokraattinen puolue> Ak Žol |
| --- | --- |
Ideologia:  liberalismi
Infobox OKVirheellinen NIMI-arvo: 
Kazakstanin demokraattinen puolue Ak Žol on liberaali oppositiopuolue, joka saa yleensä vähäisen määrän valtiopäiväedustajia Kazakstanin valtiopäivien alahuoneeseen, mažilisiin. Se perustettiin 2002. kun Kazakstanin demokraattinen valinta hajosi.  Puolueen ensimmäiseen puheenjohtajistoon tulivat liikemies Bulat Abilov, entinen varapääministeri Oraz Žandosov ja entinen työ- ja sosiaaliturvaministeri Alihan Baimenov. Vuoden 2003 lopulla puheenjohtajistoon tulivat vielä entinen Kazakstanin tasavallan turvallisuusneuvoston sihteeri Altynbek Sarsenbajev ja entinen varatyö- ja sosiaaliturvaministeri Ljudmila Žulanova.
20. maaliskuuta järjestetyissä mažilisin vaaleissa puolue sai kahdeksan paikkaa  Puolue oli muiden puolueiden mukana esittämässä ennenaikaisia mažilisin vaaleja talouskriisin vastaisten toimien hyväksyttäväksi tulemiseksi.
Katolinen kirkko Liechtensteinissa

Katolinen kirkko Liechtensteinissa  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.
Kirkko muodostuu yhdestä hiippakunnasta, Vaduzin arkkihiippakunnasta. Siihen kuului vuonna 2017 yhteensä 10 seurakuntaa. Tuolloin katolilaisia oli maassa noin 27 450 eli 75,9 prosenttia väestöstä.
Aiheesta muualla

Vaduzin arkkihiippakunnan kotisivut (saksaksi)
Kill City (elokuva)

| Kill City |
| --- | --- |
 Elokuvan juliste, Mauno Heikkilä, 1986.
Ohjaaja:  Peter Lindholm
Käsikirjoittaja:  Peter Lindholm
Tuottaja:  Klaus Heydemann
Säveltäjä:  Hannu Virkki Brandi Ifgray Peter Lindholm
Kuvaaja:  Timo Telsavaara
Leikkaaja:  Jaska Ojala
Pääosat:  Petteri Sallinen Tuula Amberla Carl-Kristian Rundman
Valmistustiedot
Valmistusmaa:  Suomi
Tuotantoyhtiö:  PetFilms
Ensi-ilta:  24. lokakuuta, 1986
Kesto:  72 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Kill City on Peter Lindholmin ohjaama suomalainen draama- ja rikoselokuva vuodelta 1986.  Elokuvan tapahtumapaikkana on Helsingin Kalliossa sijainnut Kill City -niminen puutalokortteli, joka todellisuudessa oli jo purettu vuosia ennen elokuvan kuvauksia, jotka tehtiin 1985-86.
Elokuvassa Ana ostaa levytysstudion Kill City -korttelista, jonka entinen omistaja "Lare" on kadonnut aikaisemmin. Studioon murtaudutaan seuraavana yönä ja sieltä katoaa levyke. Ana viedään poliisikuulusteluihin jossa hänelle kerrotaan, että Lare on nähty viimeksi Lontoossa sijaitsevassa hotellissa, josta on löytynyt matkalaukku täynnä rahaa. Tämän jälkeen Ana mukiloidaan tajuttomaksi lähellä Kill Cityä ja hän kietoutuu rikosten maailmaan.
Kemar Bailey-Cole

| Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Maa:   Jamaika> Miesten yleisurheilu. |
| --- | --- | --- | --- |
|  Kultaa | Lontoo 2012 | 4 × 100 metrin viesti |  |
|  Kultaa | Rio 2016 | 4 × 100 metrin viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | 4 × 100 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 100 metriä |  |
|  Kultaa | Glasgow 2014 | 4 × 100 metriä |  |
Kemar Bailey-Cole (s. 10. tammikuuta 1992) on jamaikalainen pikajuoksija.
Bailey-Cole juoksi Lontoon olympialaisissa 2012 alkuerissä Jamaikan 4 × 100 metrin viestijoukkueessa. Loppukilpailussa toinen kokoonpano voitti olympiakultaa. Moskovan MM-kilpailuissa 2013 hän sijoittui 100 metrillä neljänneksi ajalla 9,98 sekä juoksi toisen osuuden kultaa voittaneessa Jamaikan pikaviestijoukkueessa. Glasgow'n Kansainyhteisön kisoissa 2014 hän voitti kultaa sekä 100 metrillä ajalla 10,00 että 4 × 100 metrin viestissä. Hän saavutti IAAF World Relays -kilpailuissa pikaviestissä kultaa 2014 juostuaan alkuerissä ja hopeaa 2015 juostuaan myös loppukilpailussa. Rio de Janeiron olympialaisissa 2016 hän juoksi 4 × 100 metrin alkuerissä. Jamaika voitti toisella kokoonpanolla loppukilpailussa kultaa.
Henkilökohtaiset ennätykset > Ulkoradat

100 metrin juoksu: 9,92 (Lontoo 2015)
200 metrin juoksu: 20,66 (Kingston 2015)
Kassakone

Vanhanaikainen kassakone, joka toimi kampea vääntämällä.
Nykyaikaisia kassakoneita.
Kassakone on mekaaninen tai elektroninen laite, joka laskee ja tallentaa liikkeen myynti­tapahtumat ja myynti­tulot ja jossa on myös laatikko käteisen rahan säilyttämistä varten. Yleensä kassakone tulostaa myös kuitin asiakkaalle.
Joissain kassakoneissa laatikon voi avata vain myynnin yhteydessä taikka erityisellä avaimella, joka on vain esimiehillä ja liikkeen omistajalla. Tällä tavalla estetään myyjiä varastamasta liikkeen rahoja.
Historia

Ensimmäisen kassakoneen keksi James Ritty pian Yhdys­valtain sisällis­sodan jälkeen. Hän omisti saluunan Daytonissa, Ohiossa ja halusi sen avulla estää työn­tekijöitä varastamasta rahaa. Idean ensimmäiseen malliinsa Ritty Model I vuodelta 1879 hän sai nähtyään laitteen, joka laski höyrylaivan potkurin kierrokset. Veljensä John Rittyn avustuksella hän patentoi kelloa muistuttaneen kassakoneen vuonna 1883.  Ensimmäinen malli oli täysin mekaaninen yhteenlasku­kone, eikä se tulostanut kuittia. Työntekijän oli erikseen tallennettava jokainen myyntitapahtuma kassa­koneelle, ja kun hän painoi summa­näppäintä, raha­laatikko avautui ja kello kilahti ilmoittaen esi­miehelle, että myynti­tapahtuma oli suoritettu. Kuitinkirjoitustoiminto tuli koneeseen jo vuonna 1884.
Nykyaikaiset kassakoneet lukevat tavaraan merkityn viivakoodin ja etsivät sen perusteella sen hinnan tietokannasta.
Aiheesta muualla

Kuvia tai muita tiedostoja aiheesta Kassakone Wikimedia Commonsissa
Kenraalimajuri

Kenraalikunta
kenraali
kenraaliluutnantti
kenraalimajuri
prikaatikenraali
Esiupseerit
eversti
everstiluutnantti
majuri
Komppaniaupseerit
kapteeni
yliluutnantti
luutnantti
vänrikki
sotilasmestari
ylivääpeli
vääpeli
ylikersantti
kersantti
alikersantti
korpraali
sotamies
Suomen maa- ja ilmavoimien sotilasarvot
Kenraalimajuri (lyhenne kenr.maj. tai sotilaskäytössä kenrm) on useiden maiden maa- ja ilmavoimissa käytössä oleva sotilasarvo. Se on yleensä kenraaliluutnantin alapuolella ja vastaa merivoimien kontra-amiraalia.
Suomessa kenraalimajuri palvelee prikaatinkomentajaa ylemmissä tehtävissä komentaen esimerkiksi armeijakuntaa tai toimien pääesikunnassa operaatiopäällikkönä, henkilöstöpäällikkönä tai logistiikkapäällikkönä.[lähde? ] Kenraalimajureita voi olla Suomessa kerrallaan korkeintaan kahdeksan.
Suomen maa- ja ilmavoimissa kenraalimajuri oli pitkään alin kolmesta kenraalinarvosta, jonka kauluslaattaan kuului vain yksi leijona, kunnes sen alapuolelle luotiin vuonna 1994 kansainvälisen käytännön mukainen prikaatikenraalin arvo.
Arvomerkit

Maavoimien kenraalimajurin kauluslaatta
Maavoimien kenraalimajurin hihalaatta
Ilmavoimien kenraalimajurin kauluslaatta
Ilmavoimien kenraalimajurin hihalaatta
Aiheesta muualla

Kuvia tai muita tiedostoja aiheesta Kenraalimajuri Wikimedia Commonsissa
Kim Kum-il

Kim Kum-il (kor. 김금일; s. 10. lokakuuta 1987 Pjongjang) on pohjoiskorealainen jalkapalloilija (hyökkääjä). Hänen seuransa on ollut vuodesta 2005 lähtien 4.25. Hän on lisäksi pelannut Pohjois-Korean jalkapallomaajoukkueessa; hän osallistui muun muassa vuoden 2010 maailmanmestaruuskilpailuihin.
Kim Kye-gwan

Kim Kye-gwan (kor. 김계관; s. 6. heinäkuuta 1943 Pohjois-P’yŏngan, Korea) on pohjoiskorealainen poliitikko. Hän toimi maansa ensimmäisenä varaulkoministerinä vuoteen 2019 saakka. Hän on ollut johtava hahmo maiden välisissä neuvotteluissa, kuten Pohjois-Korean, Kiinan, Etelä-Korean, Yhdysvaltain, Venäjän ja Japanin välisissä kuusikantaneuvotteluissa Pohjois-Korean joukkotuhoaseista.
Elokuussa 2009 Kim Kye-gwan tuli tervehtimään Bill Clintonia lentokentälle tämän tultua Pjongjangiin neuvottelemaan Laura Lingin ja Euna Leen vapauttamisesta.
Kim Kum-ok

Kim Kum-ok Lontoon olympiamaraonilla vuonna 2012.
Kim Kum-ok (s. 9. joulukuuta 1988 Pjongjang) on pohjoiskorealainen kestävyysjuoksija. Hänen henkilökohtainen ennätysaikansa maratonissa on 2:26:56 (Pjongjang, 2007) ja puolimaratonissa 1:11:55 (Hongkong, 2009). Kimin saavutuksia ovat muiden muassa pronssimitali Aasian kisoissa, kultamitalit Aasian maratonmestaruuskilpailuissa sekä Hongkongin (2008) ja Pjongjangin maratonien voitot (2010).
Pekingin vuoden 2008 kesäolympialaisissa Kim jäi naisten maratonissa 12. ja Lontoon vuoden 2012 kesäolympialaisissa 49. sijalle.
Kim Kulig

Kim Kulig
Kim Kulig (s. 9. huhtikuuta 1990) on saksalainen jalkapalloilija, pelipaikaltaan hyökkääjä. Hän on pelannut Saksan naisten maajoukkueessa 33 maaottelua, joissa hän on tehnyt seitsemän maalia.
Kulig esiintyi ensimmäisen kerran Saksan maajoukkueessa 18-vuotiaana helmikuussa 2009. Hän voitti Euroopan-mestaruuden vuonna 2009. Loppuottelussa Englantia vastaan hän teki Saksan 3–1-johtomaalin; Saksa voitti ottelun maalein 6–2. Vuonna 2008 Kulig saavutti pronssia alle 20-vuotiaiden MM-kilpailuissa.
Seuratasolla Kulig edustaa 1. FFC Frankfurtia. Aiemmin hän on edustanut muun muassa VfL Sindelfingeniä ja Hamburger SV:tä.
Kiinalainen teehuone (Potsdam)

Kiinalainen teehuone, Sanssoucin palatsin puisto, arkkitehti Johann Gottfried Büring 1755–1764
Kullattuja kiinalaisia figuureita teehuoneen ulkopuolella
Kiinalainen teehuone on Potsdamissa Sanssoucin palatsin puistossa sijaitseva rokokootyylinen paviljonki.
Paviljonki rakennettiin vuosina 1755–1764 Preussin kuningas Fredrik Suuren määräyksestä noin 700 metrin päähän Sanssoucin palatsista sen lounaispuolelle. Rakennuksen suunnitteli arkkitehti Johann Gottfried Büring. Se oli tarkoitettu ylelliseksi huviretkien viettopaikaksi. Euroopan hoveissa oli 1700-luvun puolivälissä muodissa kaikki näennäisesti kiinalaisuuteen viittaava eli chinoiserie.
Paviljonki on apilanlehden muotoinen ja sen sisäseiniä koristavat kullatut konsolit. Paviljongin ulkopuolta koristivat Johann Peter Benckertin ja Johann Gottlieb Heimüllerin toteuttamat kullatut veistokset, joiden hahmot eivät tosin näytä erityisen itämaisilta. Katon päällä olevan tampuurin huipulla on päivänvarjoa pitelevää kiinalaista esittävä kullattu patsas. Sisäkatossa on suuri kattomaalaus, joka esittää vallatonta kiinalaista seuruetta. Kiinalaisen teehuoneen alkuperäinen sisustus ei ole säilynyt.
Sanssoucin puistoon rakennettiin seuraavina vuosina eräitä muitakin kiinalaistyylisiä rakennuksia, kuten Büringin suunnittelema keittiörakennus ja Carl von Gontardin 1770-luvun alussa suunnittelema pagodia jäljittelevä lohikäärmetalo.
Aiheesta muualla

Kuvia tai muita tiedostoja aiheesta Kiinalainen teehuone (Potsdam) Wikimedia Commonsissa
Keski-Suomen Tanssin Keskus

Keski-Suomen Tanssin Keskus on osa koko Suomen kattavaa tanssin aluekeskusverkostoa. Se vastaa Sisä-Suomen tanssin aluekeskuksen toiminnasta Keski-Suomen alueella. Aluekeskustoiminta käynnistyi Keski-Suomessa vuonna 2005. Keski-Suomen Tanssin Keskuksen toimisto sijaitsee Jyväskylässä.
Keski-Suomen Tanssin Keskuksen tehtävänä on mahdollistaa ammattimaisen tanssikulttuurin ja yleisön kohtaaminen sekä tanssin ammattilaisten työskentely. Keski-Suomen alueella työskentelee n. 40 tanssin ammattilaista. Tanssin Keskuksen erityisosaamisalueet ovat kulttuurimatkailu kentällä ja hyvinvointisektorilla toimiminen.
Tanssin Keskus välittää tanssin elämyspalveluita erilaisiin tilaisuuksiin ja tapahtumiin, esimerkiksi virkistyspäiviin, polttareihin ja illanviettoihin. Elämyspalvelut pitävät sisällään eri tiloihin sovellettavia pienimuotoisia tanssiesityksiä, teatteritiloihin toteutettuja tanssiteoksia, toiminnallisia verstaita tai yhteistyökumppaneiden kanssa räätälöityjä elämyskokonaisuuksia. Ohjelmistossa on tällä hetkellä mm. katutanssishow Sauna vs. Diivat, kansantanssiesitys Heippatirallaa Saakeli, lastenesitys Pupuduetto sekä afro, suomi- ja kehonhuoltoverstaat. Teatteritilojen tanssiteoksista esitetään mm. Tanssiryhmä Off/Balancen Kynnyksellä –teosta. Uutuutena keväällä 2013 käynnistyi Rantasipi Laajavuoren kylpylässä toteutettava Folkvirtaa –kansantanssitunti, joka pidetään altaassa.
Tanssin Keskus tekee yhteistyötä useiden eri tapahtumien, kuten Tanssin ajan ja Jyväskylän kesän kanssa. UudenPolvenMuseon tanssitapahtuma on Tanssin Keskuksen oma tapahtuma, joka järjestetään vuosittain elokuussa Säynätsalossa. Lisäksi tanssitapahtuman urbaani pikkusisko, UP-klubi, järjestetään 1–2 kertaa vuodessa.
Kemankeş Kara Mustafa pašša

Kemankeş Kara Mustafa pašša (1592 − 31. tammikuuta 1644) oli Osmanien valtakunnan suurvisiiri ja suuramiraali. Hänen suurvisiirikautensa kesti yli viisi vuotta, 19. joulukuuta 1638 − 31. tammikuuta 1644.
Taustaa

Mustafa pašša oli taustaltaan albaani, ja hänet värvättiin janitsaareihin devshirme-järjestelmän kautta. Hänet ylennettiin janitsaarien kenraaliksi ja apulaiskomentajaksi 1633 ja janitsaarien aghaksi 1635. Samana vuonna hänet nimitettiin myös laivaston suuramiraaliksi (Kapudan pašša). Silti hän osallistui kaukana rannikosta sijaitsevan Bagdadin valtaukseen 1638. Sulttaani Murat IV nimitti hänet suurvisiiriksi edellisen suurvisiirin Tayyar Mehmed paššan kaaduttua taistelussa 19. joulukuuta 1638.
Suurvisiirinä

Hyökkäys, jota Tayyar Mehmed pašša oli johtanut, oli kuitenkin menestyksekäs, ja Bagdad antautui 25. joulukuuta. Mustafa pašša johti rauhanneuvotteluja, jotka päättyivät 17. toukokuuta 1639 allekirjoitettuun Zuhabin rauhaan. Voimakkaana hallitsijana pidetty Murat IV kuoli 9. helmikuuta 1640, ja hänen jälkeensä valtaistuimelle nousi hänen veljensä Ibrahim. Uusi sulttaani oli mielenterveydeltään epävakaa ja hallitsijana heikko, mutta Mustafa pašša pystyi säilyttämään virkansa suurvisiirinä sekä vakiinnuttamaan poliittista ja taloudellista tilannetta. Hän oli tehokas ja neuvokas vaikeina aikoina, jolloin kapinat olivat valtakunnan provinsseissa tavallisia. Hän tukahdutti kapinat yleensä kovalla kädellä. Valtionkassan vajeen tasaamiseksi hän muun muassa vähensi sotaväkeä. Hänen voimakkaimmat vihollisensa löytyivät kuitenkin läheltä, sillä tuon ajan osmanihovissa oli kilpailevia ja juonittelevia valtakeskittymiä. Mustafa pašša keräsi kautensa aikana useita vihamiehiä, ja hänen voimakkaimmaksi vastustajakseen nousi sulttaaniäiti Kösem Sultanin, henkiparantaja Cinci Hocan ja visiiri Sultanzade Semiz Mehmed paššan muodostama triumviraatti, joka pyrki kääntämään Mustafa paššaa suosineen sulttaanin häntä vastaan. Viimein Ibrahim myöntyi äitinsä johtaman blokin vetoomuksiin, ja Mustafa pašša erotettiin 31. tammikuuta 1644. Hänet myös teloitettiin jo muutaman tunnin kuluttua. Sultanzade Semiz Mehmed pašša nousi seuraavaksi suurvisiiriksi.
| 0 | 1 | 2 | 3 |
| --- | --- | --- | --- |
|  | Edeltäjä: Tayyar Mehmed pašša | Osmanien valtakunnan suurvisiiri 1638−1644 | Seuraaja: Sultanzade Semiz Mehmed pašša |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kemankeş Mustafa Pasha
Käännös suomeksi
Keiretsu

Keiretsu (jap. 系列) on japanilaisen liiketoiminnan perusarvoihin kuuluva kiinteä kumppanuussuhde, joka tarkoittaa yhteisen päämäärän nimissä toimivaa yritysrypästä. Keiretsuihin kuuluu usein pankki, vakuutusyhtiö, eri alojen teollisuutta sekä kauppoja.
Japanin "kuusi suurta" (6大企業集団) keiretsua ovat:
Mitsui Group
Mitsubishi Group
Sumitomo Group
Yasuda Group
Sanwa Bank Group
Dai-Ichi Kangyo Bank Group
Monet katsovat, että myös Toyota Group toimii keiretsujen tavoin.